section_heading: Povijest
paragraph_text: Obližnji Nart Savski bio je sjedište župe Uznesenja Blažene Djevice Marije do 1797. godine, odnosno on je i danas formalno središte, ali zbog čestih poplava nedaleke rijeke Save, župna crkva je te godine izgrađena u Jalševcu koje je stvarno sjedište župe. Legenda govori kako je prvotno mjesto za novu crkvu bilo određeno u nedalekoj Strugi Nartskoj, ali je preko noći slika Majke Božje čudom preletjela u Jalševec, na mjesto današnje župne crkve. Vjernici su zakljućili da je to njezina volja, pa je tako i bilo.